Diari Oficial de la Generalitat Valenciana


Sumari del DOGV 9775, del 26-01-2024 (2024/585)

DECRET 12/2024, de 23 de gener, del Consell, pel qual se cessa i es nomena les persones membres titulars del Consell Valencià del Cooperativisme.
-------------------------------------------------------------------------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/585


Data del document
:   23-01-2024

Organisme emissor
:   Conselleria d'Educació, Universitats i Ocupació

Tipus de document
:   Decret

Anàlisi jurídica

 Descriptors 

:   * Conselleria d'Educació, Universitats i Ocupació
    * Consell Valencià del Cooperativisme

DECRET 12/2024, de 23 de gener, del Consell, pel qual se cessa i es nomena les persones membres titulars del Consell Valencià del Cooperativisme. [2024/585]  
De conformitat amb el que estableix l'article 122.1 del text refós de la Llei de cooperatives de la Comunitat Valenciana, aprovat mitjançant el Decret legislatiu 2/2015, de 15 de maig, del Consell, el Consell Valencià del Cooperativisme és l'òrgan de promoció, assessorament i planificació de la política i la legislació en matèria de cooperatives. El mateix precepte estableix que la seua composició es determinarà reglamentàriament i que el nombre de membres representants del cooperativisme, la designació dels quals correspon a la Confederació de Cooperatives de la Comunitat Valenciana, no serà inferior a la resta de membres nomenats pel Consell.  
La seua composició es determina en el Decret 206/2017, de 15 de desembre, del Consell, pel qual es regula el Consell Valencià del Cooperativisme, que estableix que l'Administració estarà representada per set persones membres: tres membres nats, que ho seran les persones titulars de la conselleria i del centre directiu amb competències en matèria de cooperatives; actualment i d'acord amb el que disposa el Decret 112/2019, de 25 de juliol, del Consell, aquests membres nats són el conseller d'Educació, Universitats i Ocupació, el secretari autonòmic d'Ocupació i el director general de Treball, Cooperativisme i Salut Laboral. La representació del Consell es completa amb altres quatre persones membres electives, nomenades a proposta del conseller competent. La duració del seu mandat serà la corresponent a cada legislatura.  
  
Per la seua banda, la representació del cooperativisme està composta per altres set persones membres, dos com a membres nats, que seran el president i la secretària de la Confederació de Cooperatives, i cinc com a membres electius, nomenades pel Consell a proposta de la Confederació de Cooperatives de la Comunitat Valenciana. En aquest cas, la duració del seu mandat serà de quatre anys.  
El Decret 206/2017 esmentat determina, a més, que la proposta de nomenament de les persones membres electius, siguen representants del Consell o del cooperativisme, contindrà la d'un nombre equivalent de suplents, per al cas d'absència, vacant o malaltia d'aquelles, i, així mateix, estableix que la suplència de les persones membres nats seguirà el règim establit en el Reglament orgànic i funcional de la conselleria corresponent. Així mateix, estableix el mencionat Decret 206/2017 que les persones titulars i suplents seran nomenades pel Consell, mitjançant un decret.  
Pel Decret 219/2023, de 19 de desembre, del Consell, pel qual es disposa el cessament i el nomenament de les persones titulars i suplents del Consell Valencià del Cooperativisme, es va produir l'última designació d'aquestes i se'n va determinar la composició.  
Mitjançant un escrit del conseller d'Agricultura, Ramaderia i Pesca de 15 de desembre de 2023, es proposa el nomenament de Simón Martínez Ruiz com a membre electiu titular del Consell Valencià del Cooperativisme, i es manté com a membre electiu suplent Daniel Rams Guerra.  
Per tot això, correspon formular una nova designació de persona membre electiu, titular, representant de l'Administració i elevar al Consell la proposta formulada.  
En virtut de tot el que s'ha exposat, i de conformitat amb el que s'estableix en els articles 8, 9 i 10 del Decret 206/2017, de 15 de desembre, del Consell, pel qual es regula el Consell Valencià del Cooperativisme, a proposta del conseller d'Educació, Universitats i Ocupació i amb la deliberació prèvia del Consell, en la reunió del dia 23 de gener de 2024,  
  
  
DECRETE  
  
Article 1. Cessament de representants de l'Administració de la Generalitat  
Cessar Leticia Sanchiz Becquet, persona membre electiu titular del Consell Valencià del Cooperativisme, en representació de l'Administració de la Generalitat, agraint-li els serveis prestats.  
Article 2. Nomenament de representant de l'Administració de la Generalitat  
Nomenar Simón Martínez Ruiz, persona membre electiu titular del Consell Valencià del Cooperativisme, en representació de l'Administració de la Generalitat.   
  
  
DISPOSICIÓ FINAL  
  
Única. Efectes  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 23 de gener de 2024  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
 JOSÉ ANTONIO ROVIRA JOVER